Radio Show - Keynote speakers - Part 5
@StevenEllison – Steve The Intern on Periscope! & @TheKevinE @Backstage @WesamKeesh
Actors Radio this week: Steven Ellison | Nicholas Hanna – Steve The Intern on Periscope! Plus: ! @TheKevinE @Backstage @WesamKeesh Acting Up Radio, Radio for Actors & the film industry. Weekly Actors Radio Broadcast. : This Week: Steven Ellison | […] Ontwikkeling van Arabiere in ander lande en die mees prominente Arabier bloedlyne | Easy Horse
MEES PROMINENTE BLOEDLYNE
Die Bedouin plaas geweldige klem op suiwerheid van bloed. Baie stamme besit slegs een bloedlyn. Die vyf basiese families staan bekend as “Al Khamsa”, en wanneer hulle suiwer geteel word, het hulle sekere identifiseerbare karaktertrekke ontwikkel.
Die Kehilan lyn: bekend vir diepte van die bors, spieragtige krag en grootte (tot 15 hand). Kort koppe met breë voorkoppe, goeie wydte tussen die kake. Meestal skimmel en vos.
Die Seglawi bloedlyn: meer verfynd met fyner bene, lang gesigte en nekke, met ‘n meer vroulike voorkoms. Vinnig, maar hulle kort die uithouvermoë van ander lyne. Tipiese hoogte 14.2 hand. Oorwegend skimmel.
Abeyan: Soos die Seglawi, was hulle verfynd met langer rugte as die tipiese Arabier. Hulle was klein, skimmel, en met meer wit merke as ander lyne.
Hamdani: As minder karaktervol gereken, maar atleties en manlike, growwe beenstruktuur. Reguit profiel, kort uitstaande Jibbah (uitstaande voorkoppe). Tot 15.2 hande hoog. Dikwels skimmel en bruin met swart stert en maanhare (bay).
Habdan: Kleiner weergawe van Hamdani. Manlike raamwerk. Gemiddelde hoogte 14.3 hande. Meestal bruin (bay) of gewone bruin met min wit.
Hierdie bloedlyne was later volgens die lande van oorsprong vernoem.
Alle opreggeteelde Arabierperde gaan terug na hul oorspronklike woestynoorsprong. Die Crabbet Stoetery van Mnr. en Lady Ann Blunt, en later hul dogter, Judith Blunt Lytton (welbekend as Lady Wentworth) het baie gedoen om die Arabierperd wêreldwyd te bevorder. Die Blunts het hul perde uit opreggeteelde woestynaanteel geselekteer. Onder Lady Wentworth se bestuur het die Crabbet stoetery sy hoogtepunt bereik. Haar prominente stoetvaer, Skowronek, het drie van die beroemdste vaers in die geskiedenis van die ras geteel: Raseyn, Raffles en Naseem.
Lady Wentworth het ‘n sterk invloed gehad op die CMK Arabiere. ‘n CMK Arabier moet aan drie maatstawwe voldoen:
Moet 75% afkomstig wees van CMK oorsprong
Moet ‘n onderste vaderlyn na ‘n CMK oorsprong hê
Moet ‘n onderste moederlyn hê wat CMK gevestig was in Noord Amerika teen 1950.
Die CMK oorsprong sluit in:
Crabbet teling, perde ingevoer deur Kellogg en Brown, Davenport Arabiere en spesiale gevalle (Draper’s Spanish Arabians)
Woestynperde se stamboom kan teruggewerk word tot by die oorspronklike woestyn stamme. Homer Davenport se Arabiere word beskou as die grootste groep woestyngeteelde Arabiere wat vandag bestaan. Woestyn Arabiere moet nie met Egiptiese Arabiere, wat vandag gesog is as skouperde, verwar word nie.
ONTWIKKELING VAN ARABIERE IN ANDER LANDE
FRANKRYK: Arabierteling het vroeg in die 20ste. eeu begin met die invoer van woestynperde. Aangesien hulle meestal vir wedrenne geteel is, het hulle die verfyning en tipe van die Crabbet perde gekort. Franse perde het ‘n merkwaardige rol gespeel in die ontwikkeling van die Arabierras in Rusland en Pole.
POLE: Het suiwer Arabiere ingevoer om ‘n Arabier stoetplaas te stig. Oorspronklik meestal uit die Kehilian en Segwali lyne om die Arabier “tipe”, mooiheid en verfyndheid te teel. Pole se suiwergeteelde Arabiere dateer uit die dae van die “Amber Trail”, die deurgang tussen die Swart en Baltiese See. Poolse teling het altyd atletiese vermoë beklemtoon, en Pole beweeg steeds in daardie rigting.
RUSLAND: Baie bande met die Poolse Arabiere. Die eerste Russies-geteelde invoere na die V.S.A. en Kanada was as Pools beskou, omdat hulle uit Pole ingevoer was, hoewel hulle in Rusland gebore is. Russiese teling konsentreer op Poolse en Crabbet lyne, en voeg Egiptiese en Franse bloedlyne by. Die Poolse toevoeging stam hoofsaaklik uit twaalf Poolse Arabierhingste en twee en veertig merries wat na Rusland geneem is tydens die Tweede Wêreldoorlog.
SPANJE: Gestig meestal uit woestyn-geteelde, Poolse en Crabbet invoere, met onlangse toevoegings van ‘n paar Egiptiese lyne. Spaanse Arabiere was hoofsaaklik deur en vir die Spaanse koninklikes geteel, en later deur private en militêre stoeterye. Die Amerikaner, Joseph Draper van Kalifornië het eers vier Spaanse merries en ‘n hings ingevoer in 1934, en in 1960 die Spaanse Arabier herontdek.
Rasse wat ‘n groot persentasie van hul oorsprong kan terugvoer na die Arabier, is die Volbloed (afkomstig van die invoer van die Godolphin Arabian, Darley Arabian en Burley Turk tussen 1683 en 1730), die Russiese Orlov Trotter, die Franse Percheron, Amerikaanse Morgan en Trotter. Arabier bloedlyne word ook gevind in Paints, Appaloosas, Quarter Horses, Warmbloods, Saalperde en Kaapse Boerperde.
Te danke aan hul mooiheid, intelligensie en uithouvermoë, was Arabiere gesogte ryperde van Wêreldleiers soos Napoleon, George Washington, Genghis Khan en Alexander die Grote.
Verwysings na die Arabierperd: